کومونیزم وعد ائدن سوسیالیزم، سوسیال برابرلیک، وارلی-کاسیبین اولمادیغی جمعیت مودلی...
البته کی، بوتون بونلارین بیر اوتوپییا و گؤرونتو اولدوغونو یاخشی بیلیریک. ان آزی اونا گؤره کی، همین «مودلده» یاشامیشیق و بو «مودئل»این هئچ ده صحنهده گؤروندویو کیمی اولمادیغینی بیزدن یاخشی بیلهن یوخدور.
آنجاق البته کی، فاناتلار، کومونیست پارتییاسینین کاغیذلاردا عکسینی تاپان مدعالارینی حیات کردوسونا چئویرنلر، ایدئولوگییایا حدسیز صادقلر ده واردی و آز دئییلدی.
اونلاردان بیری ده سووئت اتفاقی کومونیست پارتییاسی مرکزی کمیتهسینین کاتیبی میخایل آندریویچ سوسلوو ایدی. سوسلوف سؤزون حقیقی معناسیندا چوخ فداکار و تواضعکار بیر رهبر ایدی. تصادفی دئییل کی، او، عینی کوستیومو و پالتونو ایللرله گئیینرمیش. حتی بیر دفعه برژنف سیاسی بورونون عضولرینه تکلیف ائدیب کی، سوسلوفون کوستیومونو تزهلمک اوچون پول ییغسینلار و بئله ده ائدیبلر.
سوسلوو گؤزوتوخ، دونیا مالینا حسدی و نفسی اولمایان بیریسی اولوب. اونون ائویندهکی و باغینداکی مبل بئله اونا مخصوص اولماییب، اوزرینده «سوو.ایکپ مک-نین ایشلر ایدارسی» اینونتاری یازیلیبمیش. او، صحتینین ده کئشیینده دورماقلا چوخلارینا نمونه اولوب، هئچ واخت سیگارت چکمز، ایچکی ایچمزدی. رسمی قبوللاردا اونون بادهسینه آراق اوزینه قاینار سو تؤکوردولر.
معاسیرلرینین و پارتییاداشلارینین دئدیینه گؤره، سوسلوف هئچ بیر هدییهنی قبول ائتمزمیش، روشوتدن ایسه صحبت گئده بیلمزدی. مطالیعهنی سئورمیش، اوخودوغو کیتابلاری ایسه مؤلفیندن هدییه اولاراق آلارمیش. حاقیندا اونو دا دئییرلر کی، تابعلیینده اولان ایشچیلردن کیمسه جسارت ائدیب اونا هدییه تکلیف ائتسیدی، درحال ایشینی ایتیرمیش اولوردو. بیر دفعه هاکی ماتچیندا عالیب کوماندایا تلویزور باغیشلادیغینا گؤره تلویزور زاوودونون دیرکتورونو «مگر او، شخصی تلویزورونو وئریب؟» - عصبی ایله ایشدهن آزاد ائتمیشدی.
سوسلوو بوتون ساحهلرده نمونه گؤستریلهجک بیر کاراکتر صاحبی اولوب. ایصرافچیلیق کیمی شیلر اونون عمللرینه یاد اولوب. دئییلنه گؤره، خیدمتی ماشینینی ساعتدا ۶۰ کم-دن آرتیق سورمهیه اجازه وئرمیردی. برژنف موژایسکی شوسسینده آوتومبیللرین تام ساکیت حرکتینی گؤرنده دئییرمیش: «یقین، میخایل گلیر».
اونا حؤرمت ائدیر و حاقیندا خوش سؤزلر دانیشارمیشلار. برژنف شخصی صحبتلرده هامییا «سن»، آنجاق سوسلوفا «میخایل آندریویچ» دئیه مراجعت ائدرمیش.
سوسلوف اؤز جدی داورانیشی ایله هامینی حیران ائدیردی. خاریجی سفرلردن قاییداندان سونرا والیوتانی کاسایا قایتارار، یولداشلارلا بیرلیکده ائتدیی ناهارین حاق-حسابینی، اونا دوشن حیصهنی قپیینهجن اؤدیردی.
سوسلوف اوزون ایللر هئچ کیمه حس ائتدیرمهدن اؤز امک حاقینین بیر حیسهسینی صولح فوندونا کؤچوروب. او، اینتیظامی سئویردی، ایستییردی هامی دوزگون و تمیز اولسون، باشقالاریندان دا بونو طلب ائدیردی.
ایداره ائتمه قابیلیتی و باجاریغی چوخ گوجلو اولان سوسلوف سوویت حاکمیتینین یوکسک اشالونونون تمیزلیک و صافلیق نمونهسی ایدی...
قئید ائدک کی، میخایل آندریویچ سوسلوف (۱۹۰۲-۱۹۸۲) سوویت اتفاقی کومونیست پارتییاسینین ایکینجی کاتیبی اولوب. او، ایستالین دؤنهمیندن اؤلومونه قدر پارتییانین ان موهوم ایدئولوقو حساب ائدیلیب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab